text: Røver truede med 30 cm kokkekniv
  04 november 2013 kl. 15.25
  En røver truede ved middagstid personalet i Kiwi på Prangervej i Fredericia til at udlevere penge og cigaretter.
  Røveren indfandt sig kl. 12.15. Han truede med en 30 cm lang kokkekniv.
  Røveren beskrives som ca 180 cm, dansk og iført sort tøj. Han var maskerede med en sort elefanthue.
  Efter røveriet forsvandt han ad Jægervej, Jagtvej og krydsede over Vestre Ringvej og fortsatte til Hannerupvænget. Her blev røveren angiveligt samlet op af en lille, grå bil.
  Hans flugt til fods gik over en halv kilometer.
  